ddrg/super_eurlex huggingface dataset:
H.

der henviser til, at internationale og regionale partnere, herunder EU, har forpligtet sig til at bidrage til at skabe betingelserne for en fredelig, troværdig og inklusiv politisk proces blandt alle relevante venezuelanske aktører; der henviser til, at EU har gentaget, at det er rede til at holde kommunikationskanalerne åbne;
M.

der henviser til, at frie, uafhængige og upartiske medier udgør en af de vigtigste dele af grundlaget for et demokratisk samfund; der henviser til, at regeringen har blokeret adgangen til sociale medier, og at adskillige aviser har afstået fra at gå i trykken, efter at den sudanesiske efterretnings- og sikkerhedstjeneste udstedte restriktioner for offentliggørelse af oplysninger vedrørende demonstrationerne; der henviser til, at udbredt brug af VPN har gjort det muligt for mennesker at dele grafiske billeder og videoer af demonstranter, der er blevet såret eller dræbt; der henviser til, at Sudan er placeret på plads 174 ud af 180 lande på Journalister uden Grænsers pressefrihedsindeks for 2018; der henviser til, at sammenslutningen af sudanesiske fagfolk, der bl.a. omfatter læger, professorer og ingeniører, den 13. januar 2019 udsendte en opfordring til at demonstrere i hovedstaden Khartoum og andre byer såsom Madani (øst), Kosti (syd) og Dongola (nord) i anledning af »en uge med opstand«; der henviser til, at der for første gang også er blevet fremsat en opfordring til at demonstrere i Nyala og Al-Fasher, der ligger i Darfurs konfliktområde;
C.

der henviser til, at Huseynov er anklaget for at have overfaldet en fængselsvagt for at undgå en rutinemæssig kontrol den 26. december 2018; der henviser til, at han efter det påståede overfald blev anbragt i isolation uden ret til at se sin advokat; der henviser til, at Huseynov den 28. december indledte en sultestrejke i protest mod forsøgene på at forlænge hans straf og de potentielle nye anklager; der henviser til, at bloggerens helbredstilstand den 30. december forværredes, idet han besvimede; der henviser til, at han efter krav fra sin familie stoppede sin tørre sultestrejke og begyndte at indtage væske; der henviser til, at EU-delegationen den 11. januar 2019 fik adgang til at besøge ham og fik bekræftet, at han modtog lægehjælp;
2.

opfordrer Kommissionen til: i. at reagere på opfordringerne fra Parlamentet, Rådet og adskillige NGO'er og eksperter og foreslå en strategisk EU-ramme for de nationale strategier for romaernes integration for perioden efter 2020 med en bredere vifte af prioriterede områder, klare og bindende mål, tidsfrister og indikatorer for at overvåge og håndtere de specifikke udfordringer og afspejle romasamfundenes mangfoldighed samt tildele betydelige offentlige midler til dette formål ii. i tilstrækkelig grad at inddrage repræsentanter for romaer, NGO'er og det europæiske netværk af ligestillingsorganer (Equinet) i udformningen af den strategiske EU-ramme, bl.a. gennem en synlig og tilgængelig høringsprocedure, og at muliggøre deres meningsfulde deltagelse i gennemførelsen, overvågningen og evalueringen af denne ramme og derved styrke deres ejerskab til den iii. at sætte bekæmpelsen af romafjendtlighed i centrum for den strategiske EU-ramme, herunder ved at tilføje et specifikt mål om bekæmpelse af forskelsbehandling sammen med andre mål, f.eks. inklusion af romaer i et miljømæssigt bæredygtigt, digitalt samfund og ligelig repræsentation af romaer i alle livets sfærer, og til at tilskynde medlemsstaterne til at udvikle målrettede strategier og konkrete foranstaltninger til bekæmpelse af romafjendtlighed, foruden en af manifestationerne heraf, nemlig social og økonomiske udstødelse iv. at sikre, at multidiskrimination og intersektionel forskelsbehandling, integration af kønsaspektet og en børnetilpasset tilgang behandles på passende vis i den strategiske EU-ramme v. at sikre, at den tildeler tilstrækkelige menneskelige og finansielle ressourcer med henblik på at råde over den nødvendige kapacitet til at overvåge, støtte og yde vejledning om gennemførelsen af de nationale strategier for romaernes integration, herunder vejledning til de nationale kontaktpunkter for romaer vi. at styrke Agenturet for Grundlæggende Rettigheder (FRA) for så vidt angår dets mandat, institutionelle kapacitet, menneskelige ressourcer og budget for at sætte det i stand til at bidrage til udformningen, gennemførelsen, overvågningen og evalueringen af de nationale strategier for romaernes integration vii. at vedtage en mangfoldigheds- og inklusionsstrategi for at fremme romaernes deltagelse i EU-institutionernes arbejdsstyrke viii. at være opmærksom på specifikke grupper i romabefolkningen i den strategiske EU-ramme, f.eks. romaer, der er EU-borgere og gør brug af deres ret til fri bevægelighed, romaer, der er tredjelandsstatsborgere, og romaer i tiltrædelseslandene; ix. at medtage en sandheds-, anerkendelses- og forsoningsproces i den strategiske EU-ramme for at skabe tillid og fremhæve konkrete kulturelle og strukturelle foranstaltninger og initiativer, der støttes af EU-midler x. fortsat at kontrollere, at medlemsstaterne generelle offentlige politikker inden for rammerne af det europæiske semester som led i Europa 2020-strategien er inkluderende, og at opretholde en stærk forbindelse mellem inklusive strukturreformer, opfyldelsen af mål for romaernes integration og anvendelsen af EU-midler i medlemsstaterne;
3.

fastholder, at der i forbindelse med gennemførelsen og en eventuel revision/fornyelse af den bæredygtige fiskeripartnerskabsaftale mellem EU og Elfenbenskysten og den tilhørende protokol skal tages hensyn til og sikres overensstemmelse med den strategiske udviklingsplan for husdyravl, fiskeri og akvakultur og handlingsplanen for blå vækst med henblik på udviklingen af Elfenbenskystens fiskerisektor, og at der navnlig bør sigtes mod at: — forbedre forvaltningen: udarbejde og validere lovgivning og bygge videre på forvaltningsplaner, — skærpe kontrollen med og overvågningen af Elfenbenskystens eksklusive økonomiske zone, — styrke foranstaltningerne til bekæmpelse af ulovligt, urapporteret og ureguleret fiskeri, herunder i de indre farvande, — muliggøre anlæggelsen og/eller renoveringen af landingskajer og havne, herunder — men ikke begrænset til — havnen i Abidjan, — forbedre forholdene på røgerier, navnlig for kvinder, og dermed skabe et mere effektivt konserveringssystem, — støtte en forbedring af arbejdsvilkårene for kvinder, som er dem, der primært har ansvaret for at håndtere bifangster, — oprette beskyttede havområder, — styrke partnerskaberne med tredjelande i form af fiskeriaftaler ved at sikre gennemsigtighed gennem offentliggørelse af indholdet af disse aftaler og også ved at etablere et regionalt program for uddannelse og anvendelse af observatører, — muliggøre anlæggelsen af fiskemarkeder, — styrke organisationer, der repræsenterer mænd og kvinder, som arbejder i fiskeriindustrien, især de organisationer, der vedrører ikkeindustrielt fiskeri, og dermed bidrage til styrkelsen af tekniske, forvaltningsmæssige og forhandlingsmæssige kapaciteter, — oprette og/eller modernisere grund- og erhvervsuddannelsescentre og dermed hæve fiskeres og sømænds kvalifikationsniveau; — fremme den videnskabelige forskningskapacitet og evnen til at overvåge fiskeressourcerne, — forbedre havressourcernes bæredygtighed samlet set.
70.

minder om, at der er behov for strengere regler om interessekonflikter og for klare, strenge og gennemsigtige kriterier for at forhindre enhver form for indflydelse eller manglende objektivitet i lånetildelingsmekanismen; gentager, at EIB snarest muligt er nødt til at revidere sin adfærdskodeks med henblik på at sikre, at dens næstformænd ikke er ansvarlige for transaktioner i deres hjemlande, da dette udgør en risiko for institutionens uafhængighed; opfordrer EIB til at tage hensyn til ombudsmandens henstillinger og ændre sin adfærdskodeks for bedre at kunne forhindre interessekonflikter i de ledende organer og mulige »svingdørsproblemer«;
4.

er af den opfattelse, at et af formålene med bankunionen ud over at sikre finansiel stabilitet bl.a. bør være, under hensyntagen til proportionalitetsprincippet, at bevare mangfoldigheden i EU's bankmodeller og at undgå at lede det europæiske banksystem mod en enkelt model eller uforholdsmæssigt at straffe mindre banker, da denne mangfoldighed giver mulighed for at opfylde borgernes og deres projekters behov, samt at optræde som et diversificeringsværktøj, der er et nøgleelement i forbindelse med potentielle chok;
40.

finder det vigtigt, at der bør stilles krav til ansøgerne om at registrere alle lovbestemte undersøgelser, der skal gennemføres, i et offentligt register, og bør gives mulighed for, at der inden for en periode kan fremsættes bemærkninger, i løbet af hvilken interessenterne kan indgive eksisterende data for at sikre, at alle relevante oplysninger tages i betragtning; understreger, at bestemmelserne vedrørende det offentlige register også omfatter det godkendte laboratoriums registrering af de datoer, hvor undersøgelsen påbegyndes og afsluttes, offentliggørelsen af kontroldataene, som skal indgå i et register over historiske kontroller, herunder de forsøgsmetoder, der vil blive anvendt, samtidig med at beskyttelsen af personoplysninger respekteres; mener, at kun lovbestemte undersøgelser, der er registreret, kan forelægges sammen med en ansøgning;
53.

understreger, at kapaciteten til at afsløre tilfælde er et hovedelement i forbindelse med cyklussen for bekæmpelse af svig, der bidrager til effektiviteten og af systemet til beskyttelse af EU-budgettet; glæder sig derfor over, at de medlemsstater, der er mest aktive med at efterspore og rapportere potentielt svigagtige uregelmæssigheder, var Polen, Rumænien, Ungarn, Italien og Bulgarien, som tilsammen tegnede sig for 73 % af de uregelmæssigheder, der blev rapporteret som svigagtige i forbindelse med den fælles landbrugspolitik i årene 2013-2017; understreger i denne forbindelse, at en enkelt numerisk vurdering af de udarbejdede rapporter kan føre til en forkert opfattelse af kontrollens effektivitet; opfordrer derfor Kommissionen til fortsat at støtte medlemsstaterne med henblik på at sikre, at både kvaliteten og antallet af kontroller forbedres, og til at udveksle bedste praksis med hensyn til bekæmpelse af svig;
22.

glæder sig over Europa-Parlamentets beslutning af 26. oktober 2017 om bekæmpelse af seksuel chikane og seksuelle overgreb i EU; understreger, at seksuel chikane er en alvorlig forbrydelse, der i de fleste tilfælde ikke bliver indberettet, en ekstrem form for kønsdiskrimination og en af de største hindringer for ligestilling mellem kønnene; glæder sig over Præsidiets afgørelse af 2. juli 2018 om at revidere den måde, Det Rådgivende Udvalg for Behandling af Klager over Chikane vedrørende Medlemmer af Europa-Parlamentet fungerer på, samt udvalgets procedurer for behandling af klager, og noterer sig med stor tilfredshed, at det i artikel 6 er fastlagt, at der skal udpeges to sagkyndige rådgivere — en læge fra Lægetjenesten og et medlem af Juridisk Tjeneste — af generalsekretæren, og at der er blevet tilføjet en artikel 34a til gennemførelsesbestemmelserne til statutten for Europa-Parlamentets medlemmer for så vidt angår de finansielle følger af et bevist tilfælde af chikane over for en akkrediteret parlamentarisk assistent;
ad)

at tilskynde til et solidt engagement til fordel for sociale fremskridt, god regeringsførelse, demokrati og gode tværetniske og tværreligiøse relationer, læring og uddannelse, herunder også som et middel til at styrke grundlaget for stabilitet og sikkerhed; fortsat at støtte op om fredsopbygnings- og sikkerhedsforanstaltninger såvel som at intensivere bestræbelserne på fuld integration af mindretal, på baggrund af de etniske sammenstød, der fandt sted i Kirgisistan i 2010, med det mål at forebygge fremtidige konflikter
5.

understreger, at ITER-organisationen for at undgå flere på hinanden følgende opjusteringer af projektets forventede omkostninger, for at undgå forsinkelser i de forventede datoer for operationelle milepæle og for at sikre den højest mulige grad af tidsplanens pålidelighed bør medtage en rimelig reserve til uforudsete udgifter i alle reviderede tidsplaner; støtter i denne henseende Kommissionens forslag om en reserve til uforudsete udgifter på op til 24 måneder med hensyn til tidsplanen og på 10-20 % med hensyn til budgettet;
21.

mener, at der i lyset af de dynamiske teknologiske forandringer i sektoren er behov for at præcisere, hvem der bør være ansvarlig for skaden i tilfælde af ulykker, som er forårsaget af fuldt autonome køretøjer, og at det, når graden af autonomi indebærer, at bilen enten kan køre fuldt autonomt eller køres af en fører, er nødvendigt klart at identificere, hvem der er ansvarlig i hvert enkelt konkrete tilfælde; understreger, at det navnlig skal undersøges, om det synspunkt, at en meget lille andel af alle ulykker indtil videre kan tilskrives tekniske faktorer, ville berettige til et ansvarsskift til producenten, der som en risikofaktor, der er uafhængig af forsømmelse, kan knyttes til den risiko, der er ved at bringe et selvkørende køretøj på markedet; understreger også, at det endvidere er nødvendigt at undersøge, om de nøjagtige trafiksikkerhedsmæssige forpligtelser for køretøjets ejer og de instruktionsforpligtelser, der gælder for føreren i hvert enkelt tilfælde, i tilstrækkelig grad kan kompensere for denne ansvarsovergang; opfordrer derfor Kommissionen til at udarbejde en tilbundsgående undersøgelse, tilpasse EU's nuværende retlige ramme og om nødvendigt indføre nye regler, på grundlag af hvilke ansvaret placeres; opfordrer desuden Kommissionen til at vurdere og undersøge muligheden for at indføre yderligere EU-instrumenter for at holde trit med udviklingen i kunstig intelligens;
5.

understreger, at denne aftale ikke indebærer nogen form for anerkendelse af Marokkos suverænitet over Vestsahara, der på nuværende tidspunkt i FN-regi betragtes som et ikke-selvstyrende område, der i øjeblikket administreres af Kongeriget Marokko, og insisterer på, at EU's holdning fortsat er at støtte FN's bestræbelser på at finde en retfærdig, varig og gensidigt acceptabel løsning på konflikten i Vestsahara, som vil give Vestsaharas befolkning mulighed for selvbestemmelse i overensstemmelse med folkeretten, FN-pagten og de relevante FN-resolutioner; gentager derfor sin fulde støtte til FN's generalsekretærs personlige udsending for Vestsahara, Horst Köhler, i dennes bestræbelser på at få parterne til at genoptage forhandlingerne i FN's regi med henblik på at nå frem til en løsning; opfordrer parterne til at genoptage disse forhandlinger uden forhåndsbetingelser og i god tro; understreger, at ratificeringen af den ændrede liberaliseringsaftale mellem EU og Marokko skal være med strengt forbehold for fredsprocessens resultat for Vestsahara;
D.

der henviser til, at religions- og trosfrihed indebærer individets ret til at vælge, hvad det vil tro eller ikke tro, retten til at ændre ens religion og overbevisninger uden nogen form for tvang og retten til at udøve og give udtryk for tanker, samvittighed, religion eller tro efter eget valg, hvad enten det foregår individuelt eller i et fællesskab, privat eller offentligt; der henviser til, at udtryk af tanker, samvittighed, religion eller tro kan komme til udtryk i form af tilbedelse, undervisning, udøvelse og helligholdelse; der henviser til, at retten til at tænke frit og til samvittigheds-, religions- og trosfrihed indebærer retten for trossamfund og ikketroende til at bevare eller opgive deres etiske grundlag og at handle i overensstemmelse hermed samt retten for deres religiøse, sekulære og konfessionsløse organisationer til at nyde anerkendt status som juridisk person; der henviser til, at beskyttelsen af individer, der tilhører en religion eller ingen, og effektiv imødegåelse af krænkelser af religions- og trosfriheden, såsom forskelsbehandling eller retlige begrænsninger på grund af religion eller tro, er basale betingelser til sikring af, at individer kan nyde religions- og trosfrihed på lige vilkår;
16.

insisterer på en effektiv gennemførelse af de specifikke forpligtelser i forbindelse med bestemmelserne om handel og bæredygtig udvikling, som udgør en integreret del af aftalen, og som er nødvendige for at nå de fastsatte mål; noterer sig, at Kommissionen i 2019 vil og i fremtiden bør foretage en efterfølgende evaluering af aftalen, herunder dens kapitel om handel og bæredygtig udvikling, med inddragelse af uafhængige eksperter; minder om, at kapitlet om handel og bæredygtig udvikling indeholder bestemmelser om oprettelse af nationale rådgivende grupper eller udvalg, som er relevante i forbindelse med spørgsmål vedrørende arbejdskraft, miljø og bæredygtig udvikling; glæder sig navnlig over, at der nu er etableret civilsamfundsrådgivningsmekanismer i alle mellemamerikanske lande; bemærker, at der er udtrykt alvorlige bekymringer med hensyn til uafhængigheden af disse rådgivende grupper og deres muligheder for at deltage i visse mellemamerikanske lande; beklager i denne forbindelse, at der i 2017 ikke blev afholdt møder i Associeringsudvalget og underudvalgene samt i dialogforummet for civilsamfundet, og insisterer på, at der som minimum afholdes møder hvert år; opfordrer aftalens parter til hurtigt at etablere mekanismer og tilvejebringe de nødvendige finansielle midler til at styrke de interne rådgivende grupper og sikre passende deltagelse af uafhængige repræsentative civilsamfundsorganisationer med en afbalanceret repræsentation af interessenter; tilskynder endvidere aftalens parter til at indføre effektive dialogmekanismer med de rådgivende grupper og med medlemmerne af de forskellige underudvalg og til at involvere disse i den efterfølgende evalueringsproces, som efter planen skal finde sted i 2019; glæder sig over de henstillinger, der blev fremsat på det 3. fælles møde mellem EU's og Mellemamerikas interne rådgivende grupper af 16. juni 2016, og opfordrer parterne til at gennemføre dem; minder om, at kapitlet om handel og bæredygtig udvikling i handelsaftalen indeholder retligt bindende bestemmelser om effektiv gennemførelse af standarder for arbejdstagerbeskyttelse og social sikring samt miljøbeskyttelse; glæder sig over, at aftalen har udstukket retningen for en regelmæssig dialog om gennemførelsen af de fælles forpligtelser; bemærker, at Parlamentet har opfordret Kommissionen til at styrke overvågnings-, gennemførelses- og håndhævelsesmekanismerne i kapitlerne om handel og bæredygtig udvikling; glæder sig derfor over Kommissionens 15-punktsplan for at gøre EU's kapitler om handel og bæredygtig udvikling mere effektive og minder om behovet for at fortsætte dialogen med de forskellige aktører, herunder Parlamentet, om en effektiv håndhævelsesmekanisme for bestemmelserne vedrørende de arbejds- og miljøbeskyttelsesforpligtelser, der er fastsat i handelsaftalerne;
I.

der henviser til, at traktaterne giver medlemsstaterne mulighed for at tage forskellige integrationsveje, nemlig gennem et forstærket samarbejde (artikel 20 i traktaten om Den Europæiske Union (TEU) og et permanent struktureret samarbejde (artikel 46 i TEU), men ikke indeholder nogen bestemmelser om permanent fleksibilitet eller differentieret af integration som langsigtet mål eller princip for europæisk integration; der henviser til, at disse forskellige integrationsveje kun bør anvendes på et begrænset antal politikker, bør være inklusive, så alle medlemsstater har mulighed for at deltage, og ikke bør undergrave processen hen imod en stadig snævrere union som foreskrevet i artikel 1 i TEU; der endvidere henviser til, at forstærket samarbejde inden for rammerne af den fælles sikkerheds- og forsvarspolitik nu er en realitet og bidrager til opbygningen af en egentlig europæisk forsvarsunion;
14.

påpeger, at det er nødvendigt at sikre, at solidaritet udgør det bærende princip, hvorpå Unionens indsats på migrationsområde baseres, og fordømmer de medlemsstater, som i deres handlinger klart tilsidesætter dette princip; opfordrer Rådet til at fremskynde den reform af Dublinforordningen, som det i øjeblikket blokerer for, hvilket forhindrer det fælles europæiske asylsystem i at fungere ordentligt; understreger, at medlemsstaterne bør komme videre med indførelsen af en kombination af beskyttelsesrelaterede ordninger, såsom genbosættelse og indrejse af humanitære årsager, som kan gøre det muligt for personer med behov for international beskyttelse at få adgang til EU og søge asyl der; opfordrer medlemsstaterne til at lette udstedelsen af humanitære visa og regulære mobilitetsordninger med henblik på at fremme lovlige og sikre veje til EU, navnlig for personer, der har behov for beskyttelse, og for at sikre deres adgang til tjenester og deres grundlæggende rettigheder, uanset deres status; understreger, at medlemsstaterne er nødt til at tage ansvar for eksternaliseringen af EU's migrationspolitikker, herunder hvad angår samarbejdet med tredjelande, for hvilke FN's Højkommissariat for Flygtninge (UNHCR) har rapporteret om fælles alvorlige krænkelser af menneskerettigheder og misbrug; vurderer, at Unionen bør spille en nøglerolle i bestræbelserne på genbosættelse på verdensplan; minder om, at enhver foranstaltning, der iværksættes af en medlemsstat, som handler inden for rammerne af EU-lovgivningen, skal respektere rettighederne og principperne i EU's charter om grundlæggende rettigheder; opfordrer medlemsstaterne til på effektiv vis at sikre den enkeltes ret til asyl og til at acceptere, at flygtninge flyttes fra de medlemsstater, som er mest berørt af det store antal ankomne; opfordrer også medlemsstaterne til at respektere princippet om non-refoulement og til at indføre passende proceduregarantier i deres asyl- og grænseprocedurer; tager kraftigt afstand fra, at visse medlemsstater ikke overholder EU's lovgivning om asyl og tilbagesendelse, men derimod krænker migranters og asylansøgeres rettigheder ved f.eks. ikke at sikre reel adgang til asylprocedurer, ikke at give klare oplysninger om mulige retsmidler efter, at der er truffet en afgørelse om tilbagesendelse, ved at fratage migranter og asylansøgere adgang til fødevarer eller ved at foretage automatiske og systematiske tilbageholdelser;
1.

bemærker, at den offentlige administrations kompetencer er spredt over forskellige tjenestegrene inden for Kommissionen, og at dette vanskeliggør en effektiv koordinering af kompetente tjenester og EU-finansierede programmer og initiativer; mener, at alle de tekniske bistandsprogrammer bør koordineres bedre for at undgå overlapninger og for at forhindre, at Kommissionens mange bestræbelser på at fremme kombination af midler med henblik på synergiudnyttelse bliver forgæves, fordi foranstaltningerne ikke er tilstrækkeligt effektive; opfordrer Kommissionen til at forbedre sine systemer for udveksling af god praksis med henblik på at hjælpe medlemsstaterne med at gennemføre bedste praksis uden at indføre politikker, der er rettet mod løndevaluering og socialt uholdbare reformer;
27.

mener, at et andet nyttigt supplement til ovennævnte database vil være at oprette et dokumentationsregister eller transaktionsregister over kulturgenstande med henblik på at muliggøre en grundigere og mere præcis efterforskning af oprindelse; anmoder Kommissionen om at vedtage passende foranstaltninger med henblik på at tilskynde medlemsstaterne til at indføre en generel forpligtelse for professionelle markedsaktører til at føre et sådant dokumentationsregister eller transaktionsregister og mere generelt tilslutte sig UNIDROIT-konventionen fra 1995 om stjålne eller ulovligt udførte kulturgenstande;